Baltazár Karol Habsburský

Baltazár Karol Habsburský (* 17. október 1629, Madrid, Španielsko† 9. marec 1646, Zaragoza) bol španielsky infant a princ astúrsky z rodu Habsburgovcov.

Životopis 
Narodil sa ako piate dieťa a prvý syn španielskeho kráľa Filipa IV. a jeho prvej manželky Izabely Bourbonskej. Všetci jeho súrodenci, až na najmladšiu Máriu Terezu (1638-1683), neskoršiu manželku francúzskeho kráľa Ľudovíta XIV., zomreli ako batoľatá.

On sám bol tiež slabé, často choré dieťa. Aj tak sa však k nemu upínali nádeje španielskych Habsburgovcov, ktorým hrozilo vymretie rodu. Otec Filip IV. mu dohodol sobáš s jeho sesternicou Máriou Annou Habsburskou. Mária Anna bola dcérou cisára Ferdinanda III. a Márie Anny Španielskej, Filipovej sestry. Mladý princ však už v roku 1646 vo svojich šestnástich rokoch zomrel a Španielsko tak stratilo dediča.

Po jeho smrti sa Filip IV. sám rozhodol pre sobáš so synovou zamýšľanou nevestou, svojou neterou Máriou Annou. Tá mu okrem dvoch dcér dala aj troch synov, z ktorých však iba jediný, neskorší kráľ Karol II., sa dožil dospelosti. Zomrel v roku 1700 bez potomkov a jeho smrťou rod španielskych Habsburgovcov po meči definitívne vymrel.

Genealógia

Referencie

Literatúra

Iné projekty

Externé odkazy 
  Tripota – Trierer Porträtdatenbank

Zdroj 

Španielski Habsburgovci
Princovia
Osobnosti z Madridu